
Diplomuar “Juriste” në Fakultetin e Drejtësisë të Universitetit të Tiranës në vitin 2000. Ka ndjekur studimet pasuniversitare në Girton College, Cambridge të Mbretërisë së Bashkuar. Në vitin 2014 ka marrë gradën shkencore “Doktore e Shkencave Juridike” në Fakultetin e Drejtësisë të Universitetit të Tiranës.
Ka punuar fillimisht si ndihmës-avokate dhe më pas juriste pranë Drejtorisë Juridike të ish-Ministrisë së Transportit dhe Telekomunikacionit. Në vitin 2005 është bërë pjesë e stafit të administratës së Gjykatës Kushtetuese.
Gjatë periudhës qershor 2008 – prill 2020 ka ushtruar funksionin e drejtores së Drejtorisë Gjyqësore dhe Dokumentacionit pranë kësaj Gjykate.
Është autore e një botimi dhe një sërë artikujsh në fushën e së drejtës. Në periudhën 2011–2019 ka qenë lektore në disa universitete publike dhe private. Ka marrë pjesë në trajnime, simpoziume e konferenca kombëtare dhe ndërkombëtare.
Ka qenë anëtare e grupit të punës, në cilësinë e këshilltares kombëtare, në disa projekte ndërkombëtare.
Që prej vitit 2020 ushtron detyrën e këshilltares ligjore në Njësinë e Shërbimit Ligjor në Gjykatën Kushtetuese.

